Diari Oficial de la Generalitat Valenciana


Sumari del DOGV 8203, del 02-01-2018 (2017/11247)

RESOLUCIÓ de 21 de novembre de 2017, del director general de Política Educativa, per la qual es resol la convocatòria de subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2016-2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8203

Data del DOGV
:   02-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11780


Data del document
:   21-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 21 de novembre de 2017, del director general de Política Educativa, per la qual es resol la convocatòria de subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2016-2017. [2017/11893]  
  
Per Ordre 60/2016, de 23 de setembre, de la Conselleria d'Educació, Investigació, Cultura i Esport, es van aprovar les bases reguladores de les subvencions destinades a accions, programes i materials educatius desenvolupats per entitats privades sense ànim de lucre de la Comunitat Valenciana (DOCV 7883, 28.09.2016).  
Per Resolució de 5 de juny de 2017, del conseller d'Educació, Investigació, Cultura i Esport, es van convocar subvencions destinades a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2016-2017 (DOGV 8063, 15.06.2017).  
Comprovada la documentació presentada, una vegada transcorregut el termini i estant en poder de l'òrgan instructor totes les sol·licituds presentades, d'acord amb la base huitena de l'Ordre 60/2016, de 23 de setembre, el 24 de juliol de 2017 es va publicar en la pàgina web de la Conselleria d'Educació, Investigació, Cultura i Esport el requeriment als interessats per a esmenar la documentació o acompanyar els documents preceptius especificats.  
Transcorregut el termini per a esmenar la documentació, el 22 de setembre de 2017 es va constituir la comissió per a l'estudi, valoració i proposta de concessió de subvencions a les entitats privades sense ànim de lucre participants, segons estableix la base quarta de l'ordre de bases.  
  
D'acord amb la base deu de l'Ordre 60/2016, de 23 de setembre, el 2 d'octubre de 2017 es va publicar en la pàgina web de la Conselleria d'Educació, Investigació, Cultura i Esport la relació provisional de les accions i programes seleccionats i no seleccionats i es va concedir un termini de 10 dies hàbils per a presentar, si era procedent, escrit de desistiment o al·legacions.  
Vista la proposta de resolució definitiva de data 3 de novembre de 2017, elevada per l'òrgan instructor de la convocatòria de subvencions a accions i programes transversals educatius i innovadors que promoguen l'educació en valors desenvolupats per entitats privades sense ànim de lucre de la Comunitat Valenciana en el curs escolar 2016-2017.  
  
En virtut del que disposen les bases deu, catorze i quinze de l'Ordre 60/2016, de 23 de setembre, i d'acord amb la delegació de competència per a resoldre la convocatòria que conté el resolc deu de la Resolució de 5 de juny de 2017, del conseller d'Educació, Investigació, Cultura i Esport, resolc:  
  
Primer  
Concedir les subvencions a les accions i programes seleccionats corresponents a les entitats privades sense ànim de lucre que figuren en l'annex I, per l'import que s'indica en cada cas, les quals s'abonaran a càrrec del capítol IV de la línia de subvenció S8147000, del programa pressupostari 421.50, del pressupost de la Generalitat de l'any 2017, dotat amb un import global màxim de 59.630,77 euros, dels quals s'assignen 59.630,62 euros, amb un sobrant de 0,15 euros.  
  
  
Segon  
Declarar accions i programes no seleccionats els que figuren en l'annex I d'aquest document pels motius que en cada cas s'indiquen.  
  
Tercer  
El pagament de les subvencions es realitzarà als beneficiaris d'acord amb el que preveuen les bases setze, dèsset i díhuit de l'Ordre 60/2016, de 23 de setembre.  
Contra la present resolució, que esgota la via administrativa, es podrà interposar un recurs contenciós administratiu en el termini de dos mesos a comptar de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que els interessats puguen presentar qualsevol altre recurs que estimen pertinent.  
  
València, 21 de novembre de 2017. El director general de Política Educativa, p. d. (R 05.06.2017, de la Conselleria d'Educació, Investigació, Cultura i Esport; DOGV 8063, 15.06.2017): Jaume Fullana Mestre.